Jakob Sheikh: Der er også noget konstruktivt ved hellig krig | Information\nDer er også noget konstruktivt ved hellig krig\n»Jeg havde, inden jeg gik i gang, en lidt naiv forestilling om, at man kunne sætte ekstremisme på formel,« siger Jakob Sheikh. »Det viste sig, at det kan man ikke. Der er meget lidt, der forener de mennesker, jeg har skrevet om. En har ikke kendt til Islam før, en anden kommer fra en dybt religiøs familie og en tredje har psykiatriske diagnoser, der gør, at han næsten ingen venner har.«\nHan trækker rundt med en elegant herrecykel på stien, der går fra hjertet af Enghavepark på Vesterbro i København til en mere fjern afkrog med boldbane og rosenhave. Bag os samler Café Venligbo folk under parasoller, mens en skoleklasse afholder OL i gummistøvlekast. Bag et hullet trådhegn varmer nogle unger op.\n»Det var her, Amir og jeg spillede fodbold.«\nJakob Sheikh er vokset op et stenkast herfra, i samme gård som Amir. Altså inden Jakob Sheikh kom i privatskole i Valby og gik gennem porten ved Carlsberg og ud til noget, der føltes som en anden, bedsteborgerlig verden. Det var måske ikke det, der gjorde forskellen, men Amir og Jakobs veje ledte i hver sin vidt forskellige retning.\n»Han rejste til Syrien for at kæmpe i hellig krig, jeg blev journalist og skrev om netop sådanne krigere,« som Jakob Sheikh skrev i en personlig feature i Politiken i 2014: »Fra barndommens gade til kalifatets frontlinje.«\nLige siden, og også før, har spørgsmålet om, hvem Danmarks hellige krigere egentlig er, optaget ham. Især har han undret sig over én ting: »Det er danske børn det her. De er alle født og opvokset i Danmark, de taler flydende dansk og er formet af det danske velfærdssamfunds kerneinstitutioner. Folkeskolen, den lokale fodboldforening, sågar politiske ungdomspartier, altså kernedemokratiske institutioner. De opererer hjemmevant i det danske samfund, der burde kunne give alle unge muligheder og fremtid. Hvorfor vender de det ryggen for at drage ned til en krig, de ikke har noget etnisk forhold til?«\nFor at finde svaret har Jakob Sheikh rekonstrueret fem personers vej ud i hellig krig. Amir, Lukas, Shiraz og de to 16-årige piger fra Skejby, der forlod deres familie i London og blev kendt som »terrortvillingerne«. 522 sider og en bog senere er spørgsmålet, om han er blevet klogere?\nMan fører debatten på et forkert grundlag, hvis man tror, at alle med langt skæg og ankellange benklæder kan være farlige. I virkeligheden kan alle ende som ekstremister, mener Jakob Sheikh.\n»Det kunne du også,« siger han.\n»Ja. Ubetinget ja til det spørgsmål.«\nAt omtegne verdenskortet\nSpørgsmålet om, hvorvidt han selv kunne være blevet radikaliseret, har konstant rumsteret under arbejdet med bogen, fortæller han.\n»Amir og jeg havde stort set samme opvækst, vores fædre kom fra samme område i Pakistan, og vores forældre blev skilt næsten samtidig. Vi kom i de samme miljøer, og jeg har også været til introduktionsmøde i Hizb-ut-Tahrir.«\n– Hvorfor var du det?\n»Der var nogle af mine venner, jeg spillede fodbold med, som kom der, og så tænkte jeg, ’nå, jeg går med’. Men det havde ingen umiddelbar appel. Jeg kedede mig.«\n– Spiller tilfældet en rolle her?\n»Ja, er du sindssyg!« udbryder han, men trækker så lidt på det. »Eller jeg vil måske hellere kalde det sammenfald af begivenheder. Hvis nu Amir ikke var blevet uvenner med sin storebror, der betød meget for ham, kort efter forældrenes skilsmisse. Hvis nu han ikke var blevet smidt ud af den uddannelse, han var i gang med, hvad så?«\nAmir, som i 2014 rejste med en envejsbillet til Syrien, hvor han stadig befinder sig, delte Jakob Sheikhs interesse for to ting. Fodbold og computerspil. Som Jakob Sheikh trækker rundt med cyklen mellem de sociale boligblokke på Vesterbro, passerer vi internetcafeer, hvor de to har spillet sammen. Vi går ind i gården i Saxogade, hvor de begge hængte ud under vasketøjssnore til de blev kaldt op. Jakob Sheikhs barndomshjem var småt men nært.\n’Hvis nu Amir ikke var blevet uvenner med sin storebror, hvis nu han ikke var blevet smidt ud af den uddannelse, han var i gang med, hvad så?’ siger Jakob Sheikh om sin barndomsven, der rejste til Syrien for at blive kriger for Islamisk Stat.\n»Vi boede fire mennesker i en toværelses. Mig og min lillebror Isak, der er i hæren i dag, min mor, der arbejder med utilpassede unge – og ironisk nok radikalisering – i Hvidovre, og min far, der har en cykelbutik på Østerbro,« siger han og tilføjer: »Typisk pakistansk.«\nJakob Sheikh husker barndomshjemmet som et rart sted.\n»Der var masser af kærlighed, og mine forældre gav mig rygrad. Jeg tror, at det var det, der gjorde, at jeg var med til at pifte cykler og lave tags på mure, men da mine venner begyndte at stjæle biler, sagde jeg fra.«\nHan er på ingen måde vokset op i et hjem med klaver. Eller bøger for den sags skyld. »Der var ikke råd til bil eller ferie på Mallorca, men vi tog i sommerhus og var bare sammen.«\nEt typisk hjem i den lavere middelklasse, som også er baggrunden for de fem personer, Jakob Sheikh følger i bogen Danmarks børn i hellig krig, og som ender med at tage helt andre radikale valg end han selv.\n»De er average middleclass kids,« siger han. Når de træder ind i de radikaliserede miljøer, er det til dels, fordi deres liv får en retning og et konstruktivt formål, viser bogen.\n»Islamisk Stat er en gennemgående faktor for personerne i bogen. I modsætning til andre grupperinger som al-Qaeda, der i sit udgangspunkt er destruktive, så siger Islamisk Stat ’vi bomber kun jer, hvis I bomber os’. Det er et statsopbyggende projekt, som i sin grundidé er konstruktivt. Hvis ikke vi forstår det konstruktive element i radikaliseringen, så forstår vi sgu ikke, hvorfor de her unge mennesker slutter sig til dem. Så kan vi ikke opstille et alternativ for dem.«\nHan ved godt, at det er provokerende for mange.\n»Vi er bare nødt til at forstå det fascinerende i, at man for første gang siden Osmannerrigets fald er i gang med at omtegne verdenskortet, og at man som ungt menneske kan være en del af det. Som kvinde kan du rejse ned og være sygeplejerske eller skolelærer. Vi må indse, hvilken appel det har.«\nMor til en martyr\nVil man forstå, hvor Jakob Sheikh kommer fra som fortæller og journalist, er der to begivenheder, der hører med. Den ene finder sted, da han i 2001 er med sin lillebror til fodboldtræning i B1909. Hans far er også med, og det øsregner. Efter træning står de drivvåde i klublokalet og drikker saftevand, da tv-skærmen begynder at køre i sløjfe med de samme uforståelige billeder. Af et fly, der flyver direkte ind i et tårn.\n»I tiden efter 9/11 blev alt stillet meget sort og hvidt op: ’Enten er du med os eller imod os’, og jeg tænkte, at der måtte være mere i det end det.«\nNuancerne manglede, som de gjorde det i den danske mediedækning af det arabiske forår og den syriske borgerkrig, da Jakob Sheikh som led i sin uddannelse på Journalisthøjskolen blev udvekslet til Beirut.\n»Jeg kunne se, hvor firkantet konflikterne blev fremstillet hjemme i Danmark, og hvor komplekse de i virkeligheden var dernede.«\nJakob Sheikh var i Syrien tre gange under konfliktens første år, og da han kom hjem igen, kunne han se folk rejse den anden vej. Ikke siden Spanienskæmperne og Finlandskorpset har så mange danskere frivilligt forladt velfærdssamfundet for at drage i krig. Mindst 130 personer har ifølge PET meldt sig i kampen, primært for opbygning af en Islamisk Stat i Syrien. Jakob Sheikh har længe haft sin journalistiske snude i Syriensfarernes spor. Men i julen 2014 blev hans forståelse af problemet udvidet. »Jeg havde en nyhedsvagt på avisen og bryggede på en juleserie, da telefonen ringede.«\nI røret var en fortvivlet mor.\n»Min søn er blevet martyr,« sagde hun. Det havde hun set på Facebook og ringede nu til journalisten for at høre, om han kunne hjælpe med at af- eller bekræfte oplysningen. Hendes søn er Lukas, der som 18-årig blev dræbt i sin kamp for Islamisk Stat i Syrien.\n»Det gik op for mig, at rigtig mange mennesker i Danmark er dybt berørte af det her problem.«\nJakob Sheikh holder tæt kontakt med Lukas’ mor Karolina Dam og besøgte hende i hendes lejlighed i Sydhavnen.\n»Når man beskriver de her sager, så er det noget, der foregår meget langt væk i et udefinerbart kalifat med mennesker, der taler et udefinerbart sprog. Men da jeg fik moderen til Lukas i røret fik hele Syrien-konflikten for mig et meget menneskeligt ansigt.«\nLukas’ mor er en gennemgående kilde i bogen og kan fortælle historien om, hvordan hendes søn var røget ind og ud af det sociale system hele sit liv. Et diagnosebarn med mange skift, der ofte endte med at blive smidt ud af de skærmede institutioner, han kom på. Fordi han stak af, var udadreagerende og til tider voldelig. Jakob Sheikh har læst de sagsakter, der ligger på Lukas. Og nok noterer fagfolkene omkring ham, at Lukas er begyndt at virke firkantet i sin fordømmelse af »de vantro«.\n»Men det er rystende, så tynde deres beskrivelser af religionens betydning for ham er,« siger Jakob Sheikh. Til gengæld kan man læse, at religionen gav Lukas støtte, rettesnor og vejledning. Den fik ham til at lægge kriminaliteten bag sig.\n»Det er fælles for flere af personerne i bogen, at religionen starter med at løse nogle af deres problemer. Amir holder op med at være ensom, og Lukas kommer ud af kriminalitet,« siger Jakob Sheikh.\nLukas render dog til sin mors fortvivlelse ind i andre og større problemer, som ikke oplistes i nogen sagsakter. Ingen ved rigtigt, hvem han er sammen med, når han er væk, nogle gange i flere dage.\n»Det undrer mig virkelig, at de frontmedarbejdere ikke har mere kontakt og føling med de radikaliserede miljøer,« siger Jakob Sheikh. Men der er ingen alarmklokker, der ringer.\n»På det tidspunkt er Lukas dybt involveret i Kaldet til Islam, og han hænger ud med folk, som bliver aflyttet af PET og som er full-blown militante islamister.«\nEt figenblad for PET\nNår der er så få bøger om danskere i hellig krig, skyldes det blandt andet, at de centrale personer er opmærksomme på overvågning, og derfor helst ikke taler med udenforstående.\n»Tid har været mit vigtigste redskab,« siger Jakob Sheikh. »Jeg har interviewet 20-40 personer, der befinder sig i periferien af fortællingen for at komme nærmere nogle af de centrale kilder.«\nEn af de centrale er emiren Shiraz Tariq, der endte som martyr i Syrien. Født i Avedøre og af Jakob Sheikh betegnet som edderkoppen i det salafistiske miljø i Danmark. Han læner sig frem med mobilen i hånden.\n»Du kan prøve at se her, hvad Shiraz skrev til mig, inden han tog til Syrien.«\nJakob Sheikh scroller ned i rækken af sms’er omkring et møde mellem ham og Shiraz.\n»Husk det skal være et sted, hvor nørderne ikke lytter med. Du ved, hvad jeg mener,« står der.\nNørderne er PET, og da Sheikh mødte Shiraz første gang, var det på en parkeringsplads.\n»Han fremstod som en veltalende og umiddelbart sympatisk mand,« siger Jakob Sheikh. Shiraz er en af de få hovedpersoner, Jakob Sheikh har haft lejlighed til at møde, inden Syrien kaldte. Også for Shiraz havde radikaliseringen en konstruktiv effekt: Han steg i social anseelse. Han var medstifter af Kaldet til Islam, han rekrutterede aktivt, og han arrangerede rejser, der skulle voldshærde de unge mænd og styrke dem i deres ideologiske udvikling. Alligevel gik Shiraz fri under flere PET-undersøgelser. Som Peter Øvig Knudsen skriver i bogens forord, så gemmer nogle af disse rabiate personer, der fungerer som edderkopper i miljøet, sig bag de demokratiske rettigheder, vi værner om. Alligevel går man galt i byen, hvis man indskrænker for eksempel forsamlingsfriheden eller ytringsfriheden, mener også Jakob Sheikh.\n»Ytringsfriheden er altså ikke et figenblad, PET kan holde op foran sig,« siger han skarpt. »Det er bestemt muligt at imødegå radikaliseringen af unge mennesker i et åbent og frit samfund.«\n– Hvad skal der til?\n»Jeg tror, at selvom det lyder kedeligt, så opnår man en større effekt med et tværfagligt samarbejde mellem SSP og andre sociale myndigheder end ved at inddrage nogens pas dagen inden, de tager til Syrien.«\nEn social indsats, der skal indsættes, så snart et ungt menneske stigmatiseres.\n»Et fællestræk for flere af Syriensfarerne er, at de oplever at være socialt stigmatiseret i perioden op til deres radikalisering.«\nJakob Sheikh ser derfor velvilligt på den ordning, man har lavet i Københavns Kommune, hvor man fra januar i år har nedsat en ekspertgruppe og oprettet et fælles forum for relevante myndigheder og skoler for at imødegå radikalisering i en tidlig fase.\n– Kommer den indsats for sent?\n»Alt for sent. Det skulle være blevet gjort for fem eller måske ti år siden.«\nEn ting er at kortlægge rækkefølgen af begivenheder for at begribe det ubegribelige. Noget andet er at prøve at følge de unge mennesker ind i det religiøse rum, hvor de bliver »retledt«.\n– Kan man forstå disse bevægelser uden at gå ind i troens rum?\n»Nej, det kan man ikke,« siger Jakob Sheikh.\n»Jeg tror, jeg havde en fordel ved, at jeg deler referenceramme med mange af de her mennesker, og jeg forstår deres behov for at gå ind i et religiøst rum. For at søge ind i et univers, hvor der er en dybde, som den almindelige hverdag ikke kan tilbyde.\n– Tror du selv?\n»Ja, jeg tror.«\nJakob Sheikh er for første gang stille, nærmest genert.\n»På at der er mere mellem himmel og jord,« siger han og smiler.\nPoesi og illusion\nFra sin far har Jakob Sheikh fået de værdier, der knytter sig til Islam med sig, men han vil helst ikke tale om sin egen tro. Det kan give problemer fra flere sider. Blandt andet har han modtaget trusler på grund af bogens afsnit om de pengestrømme, der tilflyder Islamisk Stat. »Det var bedst for mig selv, hvis jeg lod være med at skrive det, fik jeg at vide, men der er heldigvis ikke sket mig noget.«\nEt andet eksempel på trusler kan man se på Jakob Sheikhs Facebook-profil. Som cover har han et billede af en mail, han har modtaget med ordlyden (stavefejl inklusive):\n»Må dit hoved blive mast under en græsslåmaskine, indtil din muslimske hjerteskal splatter ud over danskernes landjord.«\nHvis man vil trænge ind i den illusion, Syriensfarerne abonnerer på, må man have øre for den poetiske skønhed, der findes i troens rum, mener Sheikh. »Amir for eksempel var meget poetisk. Han læste den persiske digter Rumi, som jeg også citerer helt i starten af bogen, og mange andre af de personer, jeg har beskæftiget mig med i bogen, er æstetiske mennesker.«\nDet handler altså også om dufte, farver og sanser, når Islamisk Stat sender rekrutteringsvideoer og propagandamateriale ud via Facebook, YouTube og Twitter. På trods af, at de forherliger en levevis, der svarer til den, man havde på Muhammeds tid.\n»De unge mennesker, der er i fare for at blive radikaliseret, søger ikke bare et tilhørsforhold, og en retning med livet, men også en anden dimension simpelthen.«\nEn søgen Jakob Sheikh til fulde forstår.\n»Vi har det her ordsprog på dansk, at græsset altid er grønnere på den anden side. Hvad nu, hvis du har mulighed for at træde over i den tilstand ikke bare flygtigt, men permanent? Jeg har svært ved at se, hvordan man ikke skulle finde det appellerende.«\nHør Jakob Sheikh fortælle om ’Danmarks børn i hellig krig’ i samtale med senior-forsker ved DIIS Rasmus Alenius Boserup på Hovedbiblioteket i København 12. nov. kl. 17.\n13. oktober, 2015 - 08:58\nDer må jo være en eller flere som påvirker de unge til at tage afsted, ellers ville de jo nok være blevet i Danmark.\nDer jo nogle inden for jeres tros retning der mener at hellig krig er den sande vej til at blive martyr!\nOm det er jeres Imamere, eller andre der om vender unge mennesker til at gå i krig er lige galt,\nKrig er kun ødelæggende for mennesker og deres samfund, ligesom vold og totur er.\nDer er ingen som behøver at gå i hellig krig, bare fordi at så bliver martyr og kommer tæt på profeten Allah.\nDe skulle hellere bruge tid på at hjælpe dem med, at blive integreret i vores samfund.\n15. oktober, 2015 - 14:32\nKrig er konstruktivt?\nFaldt lige over dette bemærkelsesværdige skriveri - Vi må forstå ... og ... almindelige danskeres vej ... - osv. i en meningspåvirkende hensigt langt hinsides en rimelig samfundsmæssig dansk normalitet og almindelighed - sidst man var vidne til dette absurde fænomen, var rekrutteringen af unge danskere, mest fra underklassen, som oftest sociale stakler med få mentale ressourcer, til nazisternes 'opbygning' af et diktatur og 'hellig' krig, også dengang udryddelseskrig, som mest byggede på myter, blodtørst og ekspansionstrang for de største krigsforbrydere i vor tid - hvorfor kan vi ikke i dag slippe for alt dette gedigne vås - intet nyt under Solen ...


Kontakt | Sikker Trafik\nRådet som arbejdsplads\nMedarbejderePressekontaktSpørgsmål om biludstyr eller vejeRådets adgang til personlige oplysninger\nRådet for Sikker Trafik Lersø Parkallé 111 2100 København Ø\nTelefon: 39 16 39 39\nPresse: 39 16 39 69\nEAN nr. 5790002194238\nMandag, tirsdag og torsdag kl. 9 - 15\nOnsdag kl. 10 - 15 Fredag kl. 9 - 14\nHvis telefonen er lukket\nEr det fordi vi ekstraordinært holder møde eller kortvarigt er forhindrede i at tage telefonen. Prøv venligst igen lidt senere. Børnenes Trafikklub\nFra den 1. februar 2015 er det ikke længere muligt at melde sig ind i Børnenes Trafikklub. Vi har valgt at lukke for tilgang af nye medlemmer, da vi er i gang med at udvikle et nyt tilbud, der er gratis for alle. Læs mere og få tips til trafiktræning for børn her. Hvis dit barn allerede er medlem, og du har spørgsmål vedr. medlemskabet, så kontakt Dorte Borg på tlf. 39 16 39 28 eller dob@sikkertrafik.dk\nSpørgsmål om trafiksikkerhed, regler og anbefalinger\nHvis du ikke kan finde svar på dit spørgsmål her på vores hjemmeside, kan du ringe til os på tlf. 39 16 39 39eller sende en mail til info@sikkertrafik.dk. Vi svarer normalt på mails inden for en uge. I ferier eller meget travle perioder kan svartiden dog være længere.\nLæs de oftest stillede spørgsmål til Rådet her.\nOpgave om trafik\nMangler du informationer til din opgave om trafik, så vil vi gerne hjælpe dig, hvis du kender din problemformulering og kan stille præcise spørgsmål. Ring på tlf. 39 16 39 39 eller skriv til info@sikkertrafik.dk\nRådet holder lukket på følgende dage i 2015:\nSkærtorsdag 2. april\nLangfredag 3. april\n2. påskedag 6. april 1. maj Kr. Himmelfartsdag 14. maj\n2. Pinsedag 25. maj Grundlovsdag 5. juni Sommerferielukket i uge 29, 30 og 31\nJule- og nytårslukket den 24. december - 4. januar Senest opdateret:\nFå gode råd og viden om trafiksikkerhed


Modulsofaen der passer perfekt til dig – Cane-line.dk\nLanterner & lampe\nMere end 30 år med dansk design\nProdukter på lager (klik her)\nModulsofaen der passer perfekt til dig\nModulkonceptet giver dig en unik mulighed for at få indflydelse på, hvordan din nye sofa skal se ud. Du kan lade kreativiteten få frit løb ved at sammensætte modulerne på din egen personlige måde. Leg med forskellige udtryk mellem Cane-lines mange modulserier. Udtrykket for en opsætning kan variere meget afhængig af materialer og farver.\nVælg selv de moduler du ønsker din sofagruppe skal bestå af, og tilpas den til dig og dine behov. Det gode og funktionelle ved modulkonceptet er, at du altid kan tilføje et modul, eller fjerne et ekstra hjørne – mulighederne er mange. Design din egen sofa, og sæt et personligt præg på din indretning.\nFrihed er nøgleordet når det kommer til modulkonceptet. De kan nemlig tilpasses til enhver terrasse eller stue uanset om du har meget eller lidt plads. Modulsofaer har stor fleksibilitet, fordi de nemt kan flyttes og rykkes rundt med, hvilket især er skønt, hvis man får gæster på besøg.\nModulkonceptet giver dig også nye muligheder, når det kommer til opfyldelsen af dine indretningsbehov. Det kan være at familien vokser, og der er behov for en udvidelse af sofagruppen, eller måske er du flyttet i noget mere rummeligt. Så kan du nemt tilføje et ekstra modul eller sidebord til dit loungeområde.\nDet kan modsat også være, at børnene er flyttet hjemmefra, og du ikke længere har brug for en så stor sofa som tidligere. Så kan du sagtens redesigne din sofa, gøre din sofagruppe mindre ved at fjerne et modul eller to, og så bruge dem et andet sted i din indretning. Kombinationsmulighederne er mange!\nUanset om du står og mangler en 2-personers, en 3-personers, et hjørnemodul, et sidemodul eller en af hver, så har du masser af muligheder for at indrette din nye sofagruppe, så den passer perfekt til netop dine behov og dit hjem.\nCane-line designer mange forskellige typer af sofaer med fokus på høj kvalitet og komfort. Vi har udviklet dette sofamodulkoncept, som kan sammensættes, så sofaen passer til både store og små rum. Moments er blandt andet en af vores meget populære modulsofaer.\nMoments er essensen af skandinavisk og minimalistisk design med høj komfort. Sofaen er smuk fra alle vinkler med sit lette, elegante og transparente design. Moments serien kommer både i en indendørs- og udendørsversion.\nAf andre serier med et modulkoncept fra Cane-line findes blandt andet; Space, Conic, Flex, Connect, Foam, Horizon og Savannah. Se vores video og bliv inspireret til, hvordan du selv kan designe din helt egen Moments modulsofagruppe.\nProdukter vist på billederne: Conic 2-pers. sofa venstre modul, Connect 2-pers.sofa højre model, Flex 2-pers. sofa højre modul, Moments hjørne modul, Savannah enkel modul, Space 2-pers. sofa modul, Foam hjørne modul\nProdukter i artikel\nConic 2-pers. sofa, venstre modul, Cane-line AirTouch (8533)\n15.199,00 kr Normal pris 18.999,00 kr Kampagne Kampagne\nConnect 2-pers. sofa, højre modul (5594)\n6.676,00 kr Normal pris 8.900,00 kr Kampagne\nFlex 2-pers. sofa, højre modul (8564)\nSavannah single modul (5440)\nFra 13.499,00 kr\nSpace 2 pers. sofamodul (6540)\nFra 18.499,00 kr\nFoam hjørne modul (6545)\nCopyright © 2021 Cane-line.dk.


Online Lån er ubetinget de hurtigste lån i Danmark\n← Hvidvin og østers på date – er det en god ide med hvidvin?\nDet er entreprenørens ansvar, at et nyt tag overholder det aftalte →\nUdgivet den juli 19, 2012 af admin\nEr du løbet ind i pengeproblemer, og overvejer du at kontakte din bank for et hurtigt lån – men lysten til at træde ind i din bank og nærmest gå tiggergang er ikke tilstede? Så overvej et online lån igennem et såkaldt forbruglåns-firma.\nDisse online lån kræver dog, at du ikke har behov for store pengebeløb. Typisk kan man nemlig kun låne op til 6.000 kroner. Det burde dog også være rigeligt til pludselige regninger og andre akutte ting, som kræver at du har tegnedrengen op af lommen.\nDe smarteste ved et online lån er, at det er et særdeles hurtigt lån, og du vil således have det ønskede pengelån på din bankkonto efter allerede 1-2 hverdage parat til brug på din NEMkonto. Noget som nemt kan tage en mindre krig for selv de største banker i Danmark . Et online lån vil derudover også have langt mere papirarbejde, og som vi alle ved, så er disse papirer skrevet så kun en økonom eller en stærk i matematik kan overskue, om det er en god aftale eller ej. Undgå alt dette bøvl og ansøg i stedet for om et hurtigt lån online.\nDet er dog vigtigt at skrive bag øret, at man altid skal have en plan til hvordan man har tænkt sig at betale det pågældende lån tilbage – og man må aldrig oprette et hurtigt lån som man er lidt usikker på om man vil kunne afbetale til tiden.\nDette indlæg blev udgivet i Bank, Forbrugslån og tagget hurtigt lån, lån online. Bogmærk permalinket.\n4 svar til Online Lån er ubetinget de hurtigste lån i Danmark\nWerner Ibsen skriver:\naugust 2, 2012 kl. 12:57 pm\nJeg tror ikke der er specielt mange tilbage i Danmark som har et godt forhold til deres bank. Især ikke efter at de har spillet hazard med alle vores penge, og det er desværre et globalt problem.\nAmanda Dinesen skriver:\naugust 7, 2012 kl. 8:46 am\nJeg har nu et fint forhold til min bank, de er bare ikke hurtige nok, hvis jeg har akut brug for penge. Det hovedrystende er, at det virker som om at lånets størrelse nærmest er ligegyldigt. Alt skal åbenbart tage lang tid i en bank.\naugust 21, 2012 kl. 12:03 pm\nMan skulle ellers tro, at selv bankerne ville begynde at løbe lidt hurtigere i disse krisetider, men næ nej.\nTorben Sandberg skriver:\nseptember 4, 2012 kl. 1:39 pm\nDer er rigtig mange, som har et fint forhold til deres bank – lige indtil de gerne vil låne penge. Man ved først hvor god ens bank er, den dag man kommer i pengeproblemer og desperat har brug for et lån.


Kortlægninger – Side 2 – Nationalt netværk af skoletjenester\nNNAS egne kortlægninger\nHome » Kortlægninger\n"Erfaringer fra støttede samarbejdsprojekter" er en kortlægning, der samler op på erfaringer fra samarbejdsprojekter om den åbne skoler. Projekterne har fundet sted de første år i den åbne skole, og kortlægges i 2016. Kortlægningen bygger på nationale erfaringer fra skoler,…\nMål for elevers læring er en kortlægning af, hvordan målstyret undervisning anvendes ved skolers brug af undervisningstilbud på kulturinstitutioner og i eksterne læringsmiljøer. Kortlægningen bygger på nationale erfaringer fra skoler, kommuner, kulturinstitutioner og andre eksterne læringsmiljøer. Du finder den her…\nNationalt netværk af skoletjenester lancerer her kortlægning af "Skolers brug af undervisningstilbud på kulturinstitutioner og andre eksterne læringsmiljøer", maj 2016. Vi kortlægger: • Hvordan er omfanget af skolernes brug af undervisningstilbud? • Hvad er omfanget af politiske målsætninger på området? • Hvad karakteriserer undervisningstilbuddene…\nNationalt netværk af skoletjenester afdækker, opsamler og videreformidler praksiseksempler og erfaringer med åben skole fra hele landet. Det gør vi blandt andet gennem vores nationale kortlægninger, som bygger på viden fra skolechefer, skoleledere, lærere, PLCer, kulturinstitutioner og andre eksterne læringsmiljøer. Se…


7 vigtige råd til dit sommerhus | Gjensidige\n7 vigtige råd til dit sommerhus\nVarmere dage begynder at dukke op igen. Ture i sommerhuset bliver en del af planerne, for at komme ned i gear. Men inden du kommer alt for langt ned i gear, så husk på at sommerhuset skal gøres helt klar inden.\nDet kan være godt at have en liste, over de ting som skal ordnes og huskes. Her får du en række gode tips til, hvordan du bliver klar til afslapning i dit sommerhus.\n1. Har der været ubudne gæster?\nSkadedyr som mus, rotter, hvepse, mår, myrer etc. kan have holdt ferie i dit sommerhus, så derfor er det en god ide at kigge efter deres efterladenskaber i husets små kroge, skabe og andre mulige steder for skadedyrs tilstedeværelse.\nHvis du finder tegn på at der har været rotter på besøg, så sørg for at reagere med det samme for at komme af med dem, for de kan smitte med farlige sygdomme. Husk også at melde de ubudne gæster til kommunen.\n2. Rens tagrenderne og tjek taget for utætheder\nEfteråret og vinteren kan have lokket en masse blade ned i dine tagrender, det er derfor vigtigt at fjerne bladene så vandet igen kan rende ud. Det er vigtigt at tjekke tagets tilstand for utætheder både under og udenpå, og sørge for at tagets materialer sidder godt fast, så der bl.a. ikke kan rende vand ind.\nPsst. Husk også at tjekke tilstanden på skorstenen og udluftningshættere.\n3. Hvordan har vinduerne og dørene det?\nVær opmærksom på om døre og vinduer lukker ordentligt til i tætningslisterne, og du kan også smøre hængslerne. Tjek også tilstanden på husets sålbænke, og om der er fugt, råd og svamp i bund- og glaslisterne.\n4. Er der fugt i fundamentet eller andre steder i huset?\nFugtskader kan nemt opstå, når sommerhuset har været i vinterhi. Derfor er det meget vigtigt at gennemgå hele huset for eventuelle tegn på fugt. Tydelige tegn på fugt kan være dårlig lugt eller underlige farver på gulvet, væggene og loftet. Det kan have forårsaget råd og svamp. Hvis du er i tvivl om hvordan du håndterer fugtskaderne så kontakt Gjensidige eller en professionel tømrer.\n5. Lås døre og luk vinduer\nHusk at lukke døre og vinduer når du går fra dit sommerhus, også selvom du kun skal være væk i kort tid. Forsikringen dækker nemlig ikke hvis der sker tyveri fra bygning eller lokale, hvor der ikke har været nogen hjemme, og hvor tyven har skaffet sig adgang gennem vinduer, der ikke har været lukkede og tilhaspede eller døre, der ikke har været lukkede og låste.\n6. Pas godt på træværket, og forebyg udskiftning\nDet er vigtigt at beskytte sommerhusets træ med en træbeskyttelse af god kvalitet, så det ikke tørrer ud. Udtørring af træet kan nemlig give utætheder, og kræve at blive skiftet hvis det ikke bliver passet ordentligt på.\n7. Vandrørene skal tjekkes ved at åbne langsomt for vandet\nDet er en god ide at starte med at tjekke om der er sket nogle tydelige, og store frostskader på rørene, hvis du ikke har brugt dit sommerhus i lang tid. De små skader kan først rigtig ses, når du åbner op for vandet. Det er derfor vigtigt at åbne hovedhanen meget forsigtigt. Når vandet så har fundet sin vej ind i rørene, så er det vigtigt at holde øje med om vandmåleren kører, selvom der ikke bliver taget vand fra nogle haner eller andre aftapningssteder. Hvis vandmåleren kører, så sørg for hurtigt at lukke for hovedhanen igen, og få rørene tjekket af en professionel VVS’er.\nHolder boligen dig vågen?


Mit første chefjob: Dorthe Carlsen fortæller | Journalisten\n"Det var næsten grænseoverskridende at skulle udstikke en ny retning over for mænd og kvinder, der nærmede sig pensionsalderen," siger Dorthe Carlsen, der blev chef, da hun var i begyndelsen af 30'erne.\n24.04.2017 · 10:00\nJeg var i begyndelsen af 30’erne, da jeg blev redaktør i DR TV Fakta. Det burde egentlig ikke have været nogen stor overraskelse, men det gik op for mig, hvor svært det var at være chef for medarbejdere, der var meget ældre end mig selv. De kunne med god grund kigge over brillen og spørge: ”Hvad ved du om noget som helst, lille ven?” Det var næsten grænseoverskridende at skulle udstikke en ny retning over for mænd og kvinder, der nærmede sig pensionsalderen.\nDe havde al erfaringen, men jeg kom med ungdommens mod, med 120 kilometer i timen, og jeg var ikke bange for at sige, hvad jeg mente. På en måde, tror jeg, vi passede meget godt sammen, men det kunne da klart slå gnister.\nTrods det var der en stor respekt begge veje, men nogle gange var der situationer, hvor jeg gerne ville have dem til at lave noget, de ikke ønskede. Så diskuterede vi indtil et vist punkt, og så fandt vi en løsning.\nDu får ikke noget godt ud af at tvinge folk til noget, de ikke er glade for. Slet ikke journalister. I fakta-afdelingen lavede vi kultur- og dokumentarprogrammer. Det krævede, at den enkelte kunne lægge hjerte og hjerne i sit arbejde.\nVi begynder som menige. Men mange i medie- og kommunikationsbranchen ender med at være chef i længere eller kortere perioder. Journalisten taler med branchefolk om deres første lederjob. Og hvad de lærte af det\nFør jeg blev redaktør i afdelingen, havde jeg været researcher og tilrettelægger samme sted. Når vi havde været på optagelse, plejede vi at mødes, feste og snakke om dagens arbejde. Pludselig kom informationen om, hvor vi skulle mødes, ikke til mig. Det var ikke, fordi jeg ikke var velkommen, men jeg blev bare ikke inviteret med ligesom før. Fra dag til dag var jeg ude af ”det gode selskab”, bare fordi jeg var blevet chef.\nDet er krævende at være chef for journalister, men også super sjovt. Som leder skal du være oppe på mærkerne, fordi de er opdraget til at tænke kritisk.\nJournalister er opdraget til at finde hullerne i osten, så man skal være forberedt som leder. Det kræver, at man har hår på brystet og fedt på nerverne.\nLederen skal være klar på, hvad han eller hun vil. Derfor skal du vide, hvorfor, hvornår og hvordan du vil have, at tingene skal køre.\nJournalister er opdraget til at finde hullerne i osten, så man skal være forberedt som leder.\nJeg kan ikke huske, at jeg er gået på arbejde en eneste dag og tænkt, at jeg ikke ville være chef mere.\nJeg har været leder det meste af mit arbejdsliv. Jeg valgte oprindelig at blive leder, fordi de første chefer, jeg selv mødte, ikke havde meget lederformat over sig. Deres beslutninger var ofte baseret på løse referencer og hjemmelavet filosofi uden empiri. Beslutninger blev ofte begrundet med ”jeg synes” eller ”vi er mange, der mener”. Og ofte med sarkasme som sidste udvej. Ledelsesværktøjskassen var ofte ikke i orden.\nDorthe Carlsen er uddannet journalist og i dag direktør på Helsingør Dagblad. Hun har blandt andet været redaktør på DR TV Fakta, kanalchef for P3 og chefredaktør for Urban og Midtjyske Medier.\n21.04.2017 · 08:44\n20.04.2017 · 10:53


Klik på behandlingsformen, for at læse mere.\nAkupunktur/ Øre Akupunktur/Akupressur\nDenne behandlingsmetode omfatter anvendelse af fine nåle, til at stikke ind i forskellige punkter på kroppen. Som supplement hertil anvendes MOXA en speciel traditionel varme terapi, der har flere ting tilfælles med laserbehandling. Desuden anvendes Akupressur - fingertryk/massage på punkterne i visse tilfælde. Til at understøtte dette anvendes undertiden TKM (Traditionel Kinesisk Medicin), eller Øre akupunktur, dertil kommer NADA teknik i øreakupunktur og ECIWO akupunktur der går ind på kroppens funktions niveauer hvor traditionel akupunktur ikke helt kan nå.\nEn traditionel japansk massageform som består af dybdegående muskelmassage, muskelhæfte behandling, akupunkt massage (Akupressur), meridianmassage og organmassage på bughulen, samt Okabashi en japansk variant af zoneterapi.\nNinpo som behandlingsform består af flere dele, bl.a. Junan Taiso en Japansk Yogaform. Godai no kata et Tai Chi/Chi Gong lignende bevægelseskoncept, til afbalancering og energiopbygning. En blid knogle og led afbalancerende behandlingsform kaldet Amatsu, ingår også. Desuden er der også meditation, som har rødder i Zen.\nEn blid og naturlig behandlingsform, fra Japan, der anvendes kun håndspålæggelse. Det kan ikke beskrives med ord alene, men skal prøves.


Armensk bomber vil slås for Danmark: Vi slår Albanien og sikrer dansk EM-billet | BT Fodbold - www.bt.dk\n11. okt. 2015 - 10:45\nArmensk bomber vil slås for Danmark: Vi slår Albanien og sikrer dansk EM-billet\nYura Movsisyan afviser tale om aftalt spil mod Albanien og melder alle på det armenske landshold i fuld fokus før det, der bliver Danmarks skæbnekamp i Jerevan klokken 18.00. Foto: KAREN MINASYAN\nDen direkte EM-billet er ikke længere i danskernes egne hænder, og Morten Olsen og resten af det rød-hvide landshold skal håbe på hjælp fra uventet kant for at være sikker på en tur til Frankrig næste sommer.\nArmenien kan nemlig sikre dansk folkefest i Parken allerede under spillernes opvarmning til søndag aftens testkamp mod Frankrig, hvis blot de i den sidste gruppekamp får et enkelt point mod Albanien hjemme i Jerevan. En albansk sejr vil omvendt sende Danmark ud i to nervepirrende playoff-kampe i midten af november mod en af de andre treere.\nMen den lange vej til Frankrig behøver vi slet ikke at begive os ud i. Det lover en god ven af dansk fodbold, den tidligere Randers-spiller og profil på Armeniens landshold, Yura Movsisyan.\n»Jeg forstår situationen,« lyder det fra en travl og fokuseret Yura Movsisyan, allerede inden BT når at stille ham det første spørgsmål.\n»Jeg har kun et par minutter, inden jeg skal ind til et møde, men jeg ved, hvorfor du ringer. Danmark er et point foran Albanien. Lad mig sige det sådan her: Vi spiller denne kamp for at vinde den. Vi spiller ikke efter andre resultater. Vi skal for alt i verden vinde denne her kamp - for vores stoltheds skyld. For vores navns skyld. Det handler ikke om kvalifikation. Det handler om ære,« tilføjer han.\nMeget taler ellers på forhånd for, at albanerne løber med sejren, når Danmarks skæbnekamp klokken 18.00 bliver skudt i gang 3.800 kilometer fra København.\nArmenien har ikke vundet en eneste af sine hidtil syv spillede kvalifikationskampe, og der er ikke mere at spille for på egne vegne ud over glæden ved en sejr. Modsat har Albanien alt at kæmpe for med en enestående mulighed for at kvalificere sig til nationens første slutrunde.\nMen Yura Movsisyan, som Randers i 2011 solgte for omkring 20 millioner til russiske FC Krasnodar og senere fik yderligere 10 millioner kroner for i videresalgsklausul til hans nuværende klub, Spartak Moskva, vil det anderledes og er klar til at give dansk fodbold en stor gave.\n»For mig personligt vil jeg først og fremmest vinde for mit hold og mit land, men hvis jeg så på nogen måde kan hjælpe Danmark, vil det være en fornøjelse, for jeg har nogle meget gode danske venner, og det vil være en god mulighed. Så når vi vinder, bliver det en rar følelse at vide, at jeg har hjulpet Danmark til at kvalificere sig til EM,« siger han og tilføjer:\n»Vi har brug for en sejr. Vi har ikke vundet en eneste gang i denne her kvalifikation, og vi har haft mange, mange problemer med skader og alt muligt. Men nu skal vi vinde på vores hjemmebane, og vi kigger slet ikke på stillingen, hvor vi åbentlyst ikke har en chance.«\nDen tidligere Superliga-profil afviser på samme tid alle rygter om, at aftalt spil kan komme på tale mod Albanien.\n»Hør her. Det er dumme beskyldninger, for jeg spiller for at vinde, og det gør alle spillere på vores hold. Vi spiller for vores ære, og den har en højere værdi end noget andet i denne verden.«\nSamme holdning har den tidligere landstrænerassistent Flemming Serritslev. Han har over to omgange arbejdet i Armenien som ungdomslandstræner og underviser i træneruddannelse i først 2009-2010 og igen i 2012-2013 - efter et kort afbræk i iransk fodbold, hvor han var teknisk direktør i klubben Sanat Mes Kerman FC.\n»Jeg kan ikke i min vildeste fantasi forestille mig en armensk fodboldspiller, som ville gå med til at lave aftalt spil,« understreger Flemming Serritslev.\nHan tror – som Yura Movsisyan – på armensk sejr og vil gå så langt at sige, at han faktisk forventer det.\n»Jeg er sikker på, at Danmark kommer direkte til EM. Jeg ved godt, at de ikke har vundet ret meget på det seneste, men det er et stolt folkefærd, og det er også nogle stolte spillere, så hvis man tror, at kampen er ligegyldig for dem, tager man meget fejl.«\n»Hvis Armenien stiller i nogenlunde stærkeste opstilling, har de efter min bedste overbevisning den bedste offensiv i denne her pulje. Ud over Yura Movsisyan og Henrikh Mkhitaryan har de to gode kantspillere i Gevorg Ghazaryan i venstresiden og Aras Özbiliz i højresiden. De er hyperfarlige i kontraspillet. Til gengæld er det lige så evident, at de har det dårligste forsvar i gruppen. Det er der ikke nogen tvivl om. Jeg tror ikke på, at albanerne kan holde Armenien fra at score. Der, hvor problemet kan opstå, bliver i den anden ende,« siger Flemming Serritslev og fortsætter:\n»Det betyder enormt meget for armenierne, at de kan lave et godt resultat, og hvis jeg skal være helt ærlig, tror jeg på, at de vinder. Og det siger jeg ikke, fordi det er noget lalleglæde, jeg har. Jeg siger det, fordi jeg kender de her spillere rigtig godt. Det går dem virkelig på, at de ikke har fået flere point. Jeg er sikker på, at Danmark går direkte videre.«\nDet vil vise sig på reaktionen klokken ca. 19.45 i Parken, når opgøret i Jerevan slutter, og de danske spillere så småt går i gang med at varme op før kampen mod Frankrig.\nOlsen: Det er ikke her, vi har spillet os i problemer\nOlsen forsvarer udskældt Højbjerg: Derfor spiller han ikke godt


Hotel Zlaty Lev Zatec - Sammenlign Hotelpriser Žatec\nBillige Hoteller > Hoteller efter land > Hoteller i Tjekkiet > Hoteller i Žatec > Hotel Zlaty Lev Zatec\nHotel Zlaty Lev ZatecObloukova 228, Žatec, Tjekkiet Vis kort\nHotel Zlaty Lev Zatec: Find foto, anmeldelser, information, udstyr og sammenlign priser for 4 stjerner i Žatec, Tjekkiet.\nHotel Zlaty Lev Zatec er udstyret med både jacuzzi, tagterrase og sauna samt unikke værelser.Samtlige værelser Hotel Zlaty Lev Zatec Hotel Zlaty Lev Zatec har en luksus indretning og tilbyder faciliteter som inkluderer telefoner, minibar og trådløst internet på værelset. Samtlige badeværelser er indrettede med brusebad. Vi tilbyder værelser der er specielt indrettede til børnefamilier.Hotellet har en ideel beliggenhed som giver gæsterne let adgang til adskillige populære attraktioner. Gæsterne kan nyde godt af en afslappende gåtur i naturskønne omgivelser på landet.\nGenerelRoomservice, Minibar, Kabel-/satellit-tv, Tv, Brusebad, En suiteTjenesterForretningscenter, Elevator, Døgnåben reception, Renseri, Cykeludlejning, Kopimaskine, Opbevaring af bagageAktiviteterSauna, Jacuzzi, Spa & wellness-centerInternetInternetforbindelse (trådløs)ParkeringTransport til/fra lufthavnAndenVandreture, Privat toilet, Skopudsning\nBrugere, som kiggede på Hotel Zlaty Lev Zatec kiggede også på disse 4 stjerner Žatec hoteller:\nGenerel vurdering: 8.71/10Rengøring: 9.18/10Service: 9.11/10Udstyr: 8.7/10Beliggenhed: 8.7/10Mad: 8.48/10Værelser: 8.63/10baseret på 21 anmeldelser\nNærmeste hotellerHotel Cerny Orel Zatec


toobusytobefit podcast online - Lyt gratis\nEn podcast der går i dybden med livsstilsændringer, helse, sundhed, træning, mad og alt omkring det. Vi taler med vores klienters (helt almindelige mennesker) op og nedture og hvordan de er lykkes eller har fejlet med at ændre livsstil. Find inspiration til DIN hverdag og DIT liv samt redskaber til at kunne få det til at fungere i hverdagen.\nAfsnit #21: Online Coaching gav startskuddet på bevidstheden omkring mad\nChanett og jeg arbejde sammen i godt 6 måneder. Chanett havde valgt at ville ligge mere fokus på sig selv og sin krop da hun kom til mig. Hun havde brug for at gøre noget godt for sig selv og NU skulle det være. Vi fik skabt nye madrutiner, vi fik skabt en forståelse for den kropslige process og generelt et nyt mindset og tilgang til maden og ugerne hun havde.  Chanett har efter vores forløb afsluttes formået at komme yderligere ned i kg og har aldrig været gladere for sin krop og ja... sit mindset.  Lyt med for at få indblik hvad der gjorde forskellen.\nAfsnit #20: Derfor er et træningsprogram vigtigt\nJovan og jeg taler om træninger som man springer over hvor gærdet er lavest. Vi taler om hvorfor et træningsprogram altid vil holde dig mere motiveret vs. blot at dukke op og så finde på noget at lave. Jovan træner hjemmefra og har ofte oplevet at han lige tager det han synes er sjovt eller der er tid til. Jeg mener et træningsprogram er essentielt. \nGå ikke glip af nogen episoder af “toobusytobefit” - abonnér på podcasten med gratisapp GetPodcast.\nAfsnit #19: Sådan bygger du en tonet flot krop under et vægttab\nMalene tabte sig 4kg men da hun kom til målstregen følte hun at hun så for spinkel ud. Vi taler om hvordan man går fra et vægttab til netop at bygge den her tonede flotte feminine krop. En spændende podcast med præcist hvordan du gør. Lyt med og få inspiration til dit vægttab.  Vi taler også om hvordan man undgår at blive "spinkel" under et vægttab, men netop samtidigt sikre en tonet krop.\nAfsnit #18: 10kg tabt og hvordan\nTaler med Sabine og hvordan hun for første gang har tabt 10kg UDEN at være på en "diæt". Vi taler om den enkle tilgang til vægttabet og hvordan Sabine for første gang har fået en livsstilsændring til at fungere i HENDES liv. En podcast fyldt med strategier, tanker og mentalredskaber. \nAfsnit #17: Fordelene ved online coaching\nSigne er 44 år med 2 børn fortæller om de fordele hun føler der er ved online coaching ift at få en livsstilsændring skubbet igang. Vi kommer ind på det med at uddanne sig selv til at få taget ansvar for eget liv og hvorfor online coaching kan være effektivt vs. at følge folk på sociale medier.  Signe ville tabe 10kg og få sig nogle mentalredskaber med på rejsen!\nAfsnit #16: Kampen mod overvægt og tumor\nKim og jeg taler om hans dramatiske sygdomsforløb med en meget sjælden form for tumor som resulterede i en enorm overvægt, specielt væskefyldt overvægt. Kim er selvstændig og fortæller åbent omkring sygdommen som forårsager enormt høje kortisol tal, diabetes og tumor. En rørende fortælling.  Du kan læse Kims blog: http://diabeten.dk/\nAfsnit #15: Idealbilledet vs. virkeligheden\nClaudia 20 år, er den yngste nogensinde på min podcast. Vi taler om idealbilledet og genetikkens begrænsninger. At ville have en krop som en anden har, kan være et unødvendigt pres at ligge på sig selv. Vi taler også om Claudia's mindset omkring vigtigheden i at tabe hendes sidste 7kg selvom hun faktisk allerede nu er tæt på hendes idealvægt\nAfsnit #14: Sådan taber du 10kg UDEN at leve restriktivt\nJeg taler med Anne på 25 om hendes rejse mod 10kg mindre vægt. Anne har fået balancen i orden og spiser masser af slik, chokolade og sovs SAMTIDIGT med at hun taber sig. Vi taler om hvordan hun lykkedes, hvilke tips hun har til dig og hvilke andre ting hun har fået med sig i rygsækken som du kan få gavn af.  Vil du vide mere om hvordan Anne gjorde, så sæt 30 minutter af til afsnit #14.\nAfsnit #13: Lars er 35, men hans krop var 45 ifølge undersøgelser\nJeg taler med Lars på 35 omkring det at vågne op til en krop som var 45 år og motivationen for at få den bragt ned i "alder". Lars er verdens mest simple mand og vores snak er nok denne podcast korteste. Det behøver ikke være så over reflekterende det hele. Lars er en mand af få ord og vi får os nogle gode grin. \nAfsnit #12: Det handler om meget mere end "bare" at tabe sig\nJeg taler med Signe på 37, 3 børn og gift med sin mand der sjældent er hjemme og siden 12 år kæmpet med ledgigt og kroniske smerter. Signe har fået sig et wakeup call og har indset at det at tabe sig, handler om meget mere end bare at smide overflødige kg. Vi kommer ind på hvor svært det har været for Signe at være klient hos mig, men hvor meget det har givet hende på mental kontoen og i selvudviklingen. Signe kalder mig for en Livsstilscoach fordi jeg er med til at forandre mange flere ting end blot den fysiske krop hos hende. En podcast om de dybere niveauer i et online forløb.


Forretningsbetingelser for landbrugsrådgivningen Centrovice\nCentrovice.dk → Erhverv → Om os → Forretningsbetingelser\nForretningsbetingelser for Centrovice\nForretningsbetingelser pr. 16. oktober 2018:\nForretningsbetingelser gælder for ethvert kundeforhold i Centrovice, såvel eksisterende som nye.\nForretningsbetingelserne gælder for enhver ydelse, der leveres fra Centrovice, medmindre der i det konkrete tilfælde skriftligt er aftalt andet.\nFastlæggelse af ydelserne\nOmfanget af ydelsen/ydelserne aftales mellem kunden og den/de pågældende rådgivere, der skal levere ydelserne; der udarbejdes eventuelt et aftalebrev eller en rådgivningsaftale herom.\nCentrovice kan undervejs lade en anden medarbejder løse opgaven, såfremt det skønnes hensigtsmæssigt eller nødvendigt.\nPriser, udgifter, afregning og betalingsbetingelser\nMedmindre der mellem kunden og Centrovice er indgået anden skriftlig aftale, afregnes det udførte arbejde i overensstemmelse med ”Prisliste for Centrovice”, hvoraf timepriser, betalingsbetingelser m.v. fremgår. Den til enhver tid gældende prisliste kan rekvireres hos Centrovices afdelingschefer.\nKunden vil ligeledes blive faktureret for de positive udlæg, Centrovice måtte have i forbindelse med levering af ydelsen.\nCentrovice forbeholder sig ret til at indstille al arbejde for kunden, såfremt betalingsbetingelserne ikke overholdes.\nVarighed – opsigelse\nMedmindre andet er aftalt, kan kunden altid opsige aftalen til ophør med øjeblikkelig virkning.\nCentrovice kan opsige aftalen med et rimeligt varsel.\nSåfremt aftalen opsiges, inden den aftalte ydelse er leveret, er Centrovice berettiget til at opkræve betaling for det udførte arbejde, uanset hvem der opsiger aftalen.\nKun færdiggjort materiale udleveres til kunden med respekt for de krav, Centrovice er underlagt i form af dokumentation i forbindelse med opgaveløsninger.\nMedarbejdere i Centrovice har tavshedspligt i forhold til de oplysninger, materiale m.v., der modtages i forbindelse med udførelse af arbejde for kunden.\nDenne fortrolighedsforpligtelse gælder med respekt for regler, der pålægger Centrovice at meddele offentlige myndigheder oplysninger, f.eks. hvidvaskningsloven og dyreværnsloven.\nFor at opfylde myndighedskravene i forhold til hvidvaskningsloven er Centrovice pålagt at bede mange af vores kunder om kopi af kørekort/pas og sygesikringsbevis, hvilket vil blive lagt i kundens elektroniske mappe og således være tilgængeligt for alle medarbejdere i Centrovice.\nKundens data, materiale, regnskaber, kontrakter, analyser, m.v. vil ligeledes som udgangspunkt blive lagret i en elektronisk mappe, der er tilgængelig for øvrige afdelinger/medarbejdere i Centrovice til brug for disses løsning af andre opgaver for kunden. Undtaget er dog oplysninger af meget personlig karakter.\nCentrovice videregiver kundens almindelige personoplysninger til Landbrug & Fødevarer F.m.b.A (L&F / SEGES) til analyse-, forsknings- og statistiske formål. I den forbindelse kan L&F/SEGES samkøre datasæt modtaget fra Centrovice, lokalforeninger, og fra øvrige virksomheder, med egne data. Du kan læse L&Fs persondatapolitik .\nCentrovice er ansvarlig for den ydede rådgivning i overensstemmelse med dansk rets almindelige regler..\nForsikringen dækker sædvanlig rådgivning indenfor følgende områder:\n– Planteavl, herunder gartnerirådgivning\n– Kvægavl, pelsdyravl, fjerkræavl mv.\n– Økonomi, herunder HR rådgivning, ansøgninger om miljøteknologi mv.\n(eksklusiv udenlandsk skatterådgivning og rådgivning vedrørende udenlandske støtteordninger)\n– Jura, herunder ejendomsrådgivning\nDækningsområdet udgør rådgivning i hele verden, eksklusiv USA og Canada.\nAnsvaret for Centrovice kan dog under ingen omstændigheder overstige 10 mio. kr. pr. opgave.\nEr Centrovice ansvarlig for en skade, for hvilken andre rådgivere/konsulenter eller lignende også er ansvarlige, kan Centrovices erstatningsansvar dog under alle omstændigheder ikke overstige det laveste beløb, hvormed de andre rådgivere/konsulenter eller lignende har begrænset deres ansvar.\n• Miljøtjek, kemitjek, dyrevelfærdstjek eller lignende\n• Kontrol af fællesskema eller skema til overdragelse af betalingsrettigheder eller andre skemaer, som i første omgang er udfyldt af kunden, og hvor Centrovice dermed ikke har den fulde opgave,\n•Udarbejdelse og/eller indsendelse af ansøgning og udbetalingsanmodning vedrørende projekttilskud (Tilskud til miljøteknologi, modernisering af stalde samt lignende ordninger, dog ikke ordninger, der søges i Fællesskemaet),\ner ansvaret for Rådgivningsvirksomheden begrænset til 10 gange honoraret for den konkrete opgave.\ner ansvaret for Centrovice begrænset til 10 gange honoraret for den konkrete opgave.\nCentrovice er ikke ansvarlig for indirekte tab, herunder driftstab, avancetab, tab af data, tab af goodwill eller andet indirekte og/eller ikke-økonomisk tab.\nCentrovice hæfter ikke for fejl begået af andre rådgivere, konsulenter og lignende, som Centrovice har henvist kunden til, ligesom Centrovioce ikke hæfter for eventuelle fejl begået af underleverandører, som Centrovice efter aftale med kunden har overladt dele af opgavens løsning til.\nKunden kan alene rejse krav mod Centrovice og ikke mod de enkelte medarbejdere.\nCentrovice kan ikke holdes ansvarlig for krav, der måtte opstå som resultat af falsk, misvisende eller ufuldstændig information, data eller dokumentation, som er tilvejebragt af andre end Centrovice.\nCentrovice påtager sig ikke ansvar over for andre parter (herunder tredjemand), som drager fordel af eller benytter den af Centrovice leverede ydelse eller opnår adgang til ydelsen. Kunden forpligter sig til at godtgøre Centrovices forpligtelser, tab, udgifter eller andre omkostninger, som Centrovice måtte pådrage sig i forbindelse med krav fra sådanne andre parter, samt krav mod Centrovice som følge af Kundens misligholdelse af rådgivningsaftalen.\nTvister om Centrovice rådgivning, rådgivningsaftalen og disse forretningsbetingelser er underlagt dansk ret bortset fra dansk rets internationale privatretlige regler.\nSåfremt kunden mener at have lidt et økonomisk tab i anledning af Centrovices rådgivning, anmeldes krav hos Centrovices ansvarsforsikringsselskab v/Afdelingen for Skade og Ansvar, att. Dorthe Laursen, Agro Food Park 15, 8200 Aarhus N.\nRetssag i anledning af Centrovices rådgivning, rådgivningsaftalen og disse forretningsbetingelser skal anlægges ved Retten i Odense.\nMedmindre andet aftales, er Centrovice og kunden indforstået med, at der anvendes elektronisk kommunikation, herunder fremsendelse af dokumenter og oplysninger via e-mail.\nCentrovice gør alt for, at dette foregår så sikkert som muligt, men kan ikke indestå for, at fortrolighed kan opretholdes ved ekstern kommunikation i form af e-mail og telefax.


Lej Sommerhus Varchentin | Feriebolig og feriecenter Varchentin\nLej sommerhus i Varchentin med vores søgemaskine. Vi har samlet sommerhuse og ferieboliger i Varchentin fra både bureauer og private her på siden, så du hurtigt og let kan finde den indkvarteringsløsning, der passer dig bedst. I kan hurtigt og nemt få overblik over udvalget herunder, hvor alle ferieboliger og sommerhuse er oplistet. Hvis I finder et sommerhus Varchentin, som I gerne vil kigge nærmere på, klikker I bare på det, hvorefter I bliver sendt videre til en side med al information om huset. Her kan I blandt meget andet blive klogere på, hvor langt der er til vandet, hvad det koster i jeres ønskede lejeperiode, hvor mange senge og værelser der er og meget, meget mere. Campaya Sommerhusudlejning er din garanti for en tryg ferie Hos Campaya Sommerhusudlejning har vi gennem en lang årrække hjulpet mange tusinde feriegæster med at finde de perfekte rammer til ferien. Vi er en danskejet virksomhed, som har som sin udtalte ambition at give vores gæster den bedst mulige oplevelse og service. Både digitalt, når I bruger vores søgemaskine og finder det perfekte sommerhus Varchentin, og når I snakker med os i telefonen. I kan trygt og roligt bestille via vores sikre digitale betalingssystem. Når I har gennemført jeres betaling, modtager I kort tid efter de nødvendige papirer, og vi har i det hele taget forsøgt at gøre bookingprocessen så simpel og tryg som overhovedet muligt. Det er også en af grundene til, at vi kontinuerligt ligger blandt de bedst vurderede ferieboligudlejere på Trustpilot, ligesom vores kunder vurderer os rigtig højt i både Googles og Facebooks anmeldelser. I er med andre ord sikret et højt serviceniveau og en tryg oplevelse, når I lejer jeres sommerhus Varchentin på Campaya.dk. Hygge og god stemning - Vi hjælper jer godt på vej De fleste danskere har masser af minder fra barndommens, ungdommens og voksenlivets hyggelige ferier med familien og vennerne. En ferie i jeres egen feriebolig Varchentin kan noget helt særligt sammenlignet med andre ferieformer. Når I er i sommerhus Varchentin træder I ind i en antidagligdag, hvor den vigtigste opgave i løbet af dagen er at finde ud af, hvordan I kan hygge jer allermest med hinanden. Jeres egen bolig er perfekt til en kør selv ferie Varchentin. Det samme er et feriecenter Varchentin eller tæt ved. I et feriecenter Varchentin har I et væld af aktivitetsmuligheder lige ved hånden. Ofte har feriecenter Varchentin badeland eller vandland, hvor ungerne kan plaske omkring, mens I slænger jer i saunaen eller spaen eller bare på terrassen i jeres ferielejlighed i feriecenteret. Der er gode muligheder for at leje en ferielejlighed i et feriecenter til et weekendophold i Varchentin. Mange gange åbner udlejerne nemlig op for kortidsleje af deres ferieboliger, når I er tæt på jeres ønskede afrejsedato, og det kan være en god mulighed for at få en miniferie Varchentin og komme lidt væk fra de daglige rammer. Der findes forskellige typer af overnatning Varchentin eller tæt ved, og I kan bruge vores søgemaskine her på siden til at finde den type overnatning Varchentin, der passer jer bedst. I kan finde ferieboliger Varchentin, eller brug fx søgemaskinen til at finde sommerhus med spa Varchentin eller i den umiddelbare omegn. Og hvis I ikke er så meget til et sommerhus med spa Varchentin, kan I finde mange andre typer af ferielejligheder, feriecenter Varchentin og ferieboliger i Varchentin i vores søgemaskine, hvor vi har samlet et stort udvalg af alle typer af overnatning Varchentin. Tag afsted på bilferie Varchentin og få en skøn ferie Varchentin som har masser af kvaliteter som destination for jeres ferie. Campaya kan hjælpe jer med et billig sommerhus Varchentin og billige ferieboliger Varchentin. Med en feriebolig i Varchentin betaler I nemlig ikke for forplejning og andre ting, som hotellerne tager med i deres priser. I får den rene ferieoplevelse, hvor I selv styrer, hvornår I spiser, om I vil spise hjemme eller ude, hvornår I skal være tilbage fra dagens ture og meget mere. På den måde bliver der plads til lige netop jeres familie og jeres behov. Kontakt Campaya hvis I har brug for hjælp til at finde den perfekte feriebolig eller det perfekte sommerhus Varchentin.\nPopulære områder i Varchentin


Gymnasiet anno 2019 - Syddansk Universitet\nGymnasiet anno 2019 7. marts\nDe seneste 15 år har en række reformer og generelle moderniseringsprocesser ført til forandringer af det danske gymnasium. Tidligere studier peger på, hvordan forandringerne viser sig på skole-, fag-, lærer- og elevniveau samt ift. rammerne for og behovene i undervisning.\nI 2018 opstartede Syddansk Universitet et stort 4-årigt forskningsprojekt involverende 39 gymnasier i et mixed method design med kvantitative og kvalitative studier hvert år. Hensigten med projektet er at forstå gymnasiets aktuelle situation i lyset af forandringerne.\nDen 7. marts afholdes konferencen Gymnasiet anno 2019 præsenterer resultaterne fra de første halvandet år af projektet. Det vil blive præsenteret forskellige temaer, som er trådt frem gennem de kvantitative og kvalitative studier, i dialog med de empiriske data fra projektet samt tidligere forskning på området.\nKonference Gymnasiet anno 2019\n7. marts - 9.00-17.30, SDU\nDu kan se konferencens program her.\nProfessor Ane Qvortrup\nLektor Anke Piekut\nLektor Camilla Kølsen Petersen\nProfessor Ellen Krogh\nLektor Lilli Zeuner\nProfessor Nikolaj Elf\nLektor Peter Henrik Raae\nLektor Peter Hobel\nLektor Tina Høegh\nLektor Torben Spanget Christensen


Rapporterne er omfattende i deres analyse, men klare i deres anbefalinger, skriver Uffe Gardel. Foto: Rasmus Degnbol\nForvirring, overraskelse og lettelse er de følelser, jeg gribes af, når jeg dykker ned i rapporterne om Fagenes Fremtid.\nSå store er opbruddene i DJ’s del af arbejdsmarkedet faktisk, når man ser på journalistikken og medierne og demokratiet og de nye ”atypiske” ansættelsesformer under ét.\nDet er faktisk overvældende. Få fag er i dag så ”disruptede” som journalistikken.\nIkke bare ”kommunikatører”\nDet overraskende er, at kommunikationsfaget kommer lige efter, for arbejdsgruppen giver et kalejdoskopisk billede af et fag med talrige uddannelser, adskillige faglige organisationer og mange helt forskellige fagdiscipliner, som samtidig er under stor forandring. Det kan godt være, at ”kommunikation” er et fag med lyse fremtidsudsigter – lysere end journalistik.\nMen faget har sine egne store udfordringer, som gerne drukner i støjen fra lejlighedsvise slagsmål mellem kommunikatører og journalister.\nAt arbejdsgruppen ser kommunikationsfagets forskellighed, frem for bare at tale om ”kommunikatører”, er en af de helt store landvindinger i dette arbejde.\nJa, journalistik og kommunikation er forskellige fag\nOg lettelsen? Den bunder i, at vi nu er kommet så uendeligt meget videre i striden om, hvorvidt journalistik og kommunikation er forskellige fag, og om hvorvidt kommunikationsfolk i virkeligheden er en slags journalister.\nDet er kun få måneder siden, at DJ’s formand hævdede, at rollefordelingen mellem journalister og kommunikatører var under nedbrydning, og at kommunikatører i lige så høj grad kunne tjene offentligheden som journalister; udtalelser som gjorde journalisternes specialforening, Journalisterne i DJ, ubehersket rasende.\nDet var ikke kønt. Men nu kommer Troels Mylenberg, Søren Schultz Jørgensen og deres arbejdsgruppe af kompetente mennesker og giver faktisk journalisterne delvist ret.\nJa, journalistik og kommunikation er to ganske forskellige ting. Og ja, der sker en betydelig brancheglidning, men den bør DJ tage aktivt stilling til frem for at lade sig rive med af strømmen.\nRapporterne er omfattende i deres analyse, men klare i deres anbefalinger. Og jeg tager især følgende til mig, som underbygger min lettelse:\nDJ bør skabe ”et markant fagligt forum” alene for journalister; en egentlig ”standsforening” – rapporten bruger selv dette ord – for journalister, som alene skal varetage journalistikkens faglige udvikling, etik og kvalitet. I virkeligheden siger arbejdsgruppen vel her, at Journalisterne i DJ var en helt nødvendig forening at få oprettet, og at den bør styrkes, lyttes til og have nye kompetencer.\nDJ bør have en meget gammeldags og restriktiv holdning til, hvem der skal have pressekort. Der skal være et pressekort, som alene er for folk, som kun beskæftiger sig med journalistik. Den konkrete model, arbejdsgruppen foreslår – med flere klasser af pressekort – er ganske vist for kompliceret til at have livets ret, og ville udelukke de fleste freelancejournalister, for de laver både journalistik og kommunikation. Men det er dog velgørende, at noget nu siges højt af udenforstående, som ellers kun er blevet hvisket mand og mand imellem blandt forbitrede journalister: Pressekort er ikke for kommunikatører.\nOgså kommunikationsbranchen bør have en fælles standsforening, et Kommunikationsfagenes Hus, som kan blive et fælles hjem for en hjemløs branche, som er spredt ud på seks forskellige faglige organisationer. I dette fælles hus skal diskussionerne om kommunikationsetik også forankres.\nEndelig skal DJ ”gentænke og styrke sin rolle over for de stadig flere medlemmer, som ikke er fastansatte”. Anbefalingen står i den delrapport, der handler om journalistik, men jeg går ud fra, at den fuldt så vel kunne stå i rapporterne om kommunikation og visuelle fag. Og det er en anbefaling, som samtidig er en knusende dom over en generations freelancearbejde i DJ.\nKort og godt, som en ekstrem sammenfatning af små 200 siders rapport: DJ skal besinde sig på fagligheden i sine mange fag. Og DJ’s freelanceindsats er aldeles utilstrækkelig.\nUffe Gardel er kommunikationsrådgiver, journalist og oversætter


Regent nummer 49 skal kåres på årets knaberfest\n24. maj offentliggøres det nye Knaberpar\nPoul Knudsen og Lasse Kristoffersen er afgående Knaberpar i år. 24. maj kåres Knaberregent nummer 49.\nAALESTRUP: Søndag 24. maj udløses spændingen om, hvem de skal være det nye Knaberpar 2015.\nUdnævnelsen sker på scenen på festpladsen ved Aalestrup Idrætscenter som et af de sidste programpunkter i det omfattende program, der hvert år udgør en hel uge med aktiviteter og festligheder.\nKåring af et Knaberpar er først og fremmest tænkt som en hæder til nogle personer, der har gjort en ekstra indsats for byen med frivilligt arbejde. Men det er også en hård tjans at være regent igennem et helt år. Siden Knaberfestens start har der været udråbt Knaberkonger og efter et par år blev der også udråbt en Knaberpige til at stå ved hans side. I 2004 blev der så indført, i ligestillingens navn, at der også kunne vælges en Knaberdronning som så skulle have en Knaberprins ved sin side.\nDen første Knaberdronning blev Lisa Bjørn. Og der er da også altid spænding om det nu er en regent af hun - eller hankøn.\nSædvanen tro er det parrets fornemmeste opgave, at få en 100 kr. seddel til at yngle. Den gamle 100 kr. seddel, der går på skift til regenterne, er den gamle fra 1967, den bliver passet godt på og den bliver kun taget ud af pengeboksen denne ene gang om året, når den skal overdrages til den ny udråbte Knaberkonge eller Dronning.\nIgennem året påtager Knaberparret sig forskellige opgaver som de får betaling for og det er altid spændende, hvor meget der er kommet i kassen, når konferencier Per Bisgaard røber beløbet for alle.\nDet indtjente beløb går selvfølgelig, som alt andet overskud ved Knaberfesten, til Knaberfonden, der efterfølgende uddeler tilskud til ungdomsforeninger i Aalestrup og omegn.\nKnaberparret 2014 Poul Knudsen og Lasse Kristoffersen har haft et travlt år med mange aktiviteter og ikke mindst denne uge hvor Knaberfesten løber af stablen er der nok at se til. De er jo værter for Knaberfesten og skal være her og der og allevegne. Og de skal jo også sørge for at der kommer penge i kassen og det sker blandt andet ved, at man de fleste dage i Knaberfestugen kan møde dem i pølsevognen, hvor de sælger de berømte Knaberpølser. Selvom det er et år med travlhed og mange aktiviteter er det også et år med mange gode oplevelser, som man gerne ser tilbage på med glæde.\nEfterhånden er det et større persongalleri man kan se i Aalestrup idrætscenterets Cafeterias lokaler, hvor fotografier af alle konger, dronninger, piger og prinser gennem de mange år, er ophængt.


Derfor bliver du syg første feriedag - Avisen.dk\nDerfor bliver du syg første feriedag\nMens resten af familien laver det her, så ligger mor hjemme i sengen. Hun er blevet syg efter at have stresset på jobbet op til ferien. Polfoto/ Asger Ryø Borberg\nHver anden knokler op til sommerferien. Det øger risikoen for en ferie i sengen\n17. juli 2012 06:00\nHalvdelen af os sætter tempoet op på arbejdet de sidste to uger inden ferien. Men den sidste slutspurt bliver for mange begyndelsen til enden for ferien.\nRigtig mange danskere oplever, at ferien starter med sygdom. Stress går nemlig lige i immumforsvaret.\n”Svækkelsen af immunforsvaret opstår typisk 2-3 dage efter en hård stressbelastning, og det passer fint med, at man bliver syg om mandagen, efter at være gået på ferie om fredagen,” siger Jerk W. Langer, læge og foredragsholder.\nWilke har spurgt 437 arbejdende danskere for Avisen.dk, hvad der sker med deres arbejdstempo op til sommerferien.\nOg halvdelen af den danske arbejdsstyrke svarer, at de arbejder hårdere op til ferien.\nDet burde de lade være med, hvis de ville beskytte deres ferie, advarer læge. Pligtfølelsen kan gøre dem syge.\n”Stress er en af de værste fjender for vores immunforsvar. Op til ferien kæmper vi en hård kamp for at få ryddet skrivebordet og besvaret alle emails, så der er rent bord under ferien. Det svækker immunforsvaret, og så er en forkølelse eller ondt i halsen meget hyppigt,” siger han.\nI HK Kommunal, der organiserer store dele af de administrativt ansatte i kommunerne, kender arbejdsmiljøkonsulent Niels Jakobsen udmærket til problemet med sygdom i ferien.\n”Det er klassisk. Det har vi set ekstremt mange tilfælde af,” siger han.\nFor dem, der er hårdest ramt ser ferien klassisk sådan ud: Den første uge syg i sengen, Den anden uge er almindelig ferie, og den sidste uge går med at grue for de kæmpebunker, der har tårnet sig op, mens man var væk.\nNiels Jakobsen mener, man er nødt til at planlægge, så de sidste uger ikke er kaos, og så skal nogen overtage ens arbejde, mens man er væk, så det ikke bare venter på en. Det allerbedste er, hvis man kan komme lidt stille i gang.\n”Man skal simpelthen planlægge sin ferie, så man ikke ender i de udsving. Det er dårligt livsdesign,” siger Niels Jakobsen.\nDet har vi spurgt om:\nHvad kendetegner dit arbejdstempo to uger før sommerferien?\nDet stiger, jeg får mere travlt 49%\nDet falder, jeg går ned i tempo 10%\nDet er uforandret 41%\nKilde: Wilke har spurgt 437 repræsentativt udvalgte danskere i beskæftigelse


Luftfilterproducent sparer på plasten\nEn ny produktionsløsning hos Danfilter ApS sikrer en betydeligt grønnere produktion og meget mere filter for pengene til virksomhedens kunder. Direktør kalder løsningen ”en ren win-win situation”.\nMålet er at skære ned på plastforbruget, gå over til grøn energi og udvikle mere bæredygtige produkter.\nHos Danfilter ønsker vi at bidrage til en grønnere fremtid for alle, og vi har længe arbejdet på at gøre vores produktion og produktportefølje mere bæredygtig. Vi er derfor meget stolte af, at vi i dag er selvforsynende med grøn energi fra egne solceller og samtidig kan præsentere fremtidens grønne filtre for vores kunder, fortæller CEO i Danfilter, Henrik Friis.\nSom en del af den grønne omstilling præsenterer Danfilter en markant ændring i designet af virksomhedens mest populære filtre. Indkøbet af en ny maskine har nemlig gjort det muligt at producere luftfiltrene uden en plastramme, som tidligere har været en nødvendighed. I stedet lukkes filtrene af med filtermedie, så produktet beholder sin anvendelighed og funktionalitet som før. Og som en forbedring til kunderne har man samtidig tilføjet næsten 200 procent mere filtermateriale, så levetiden af produktet forlænges.\nDet nye design har gjort det muligt at reducere mængden af lim i filtrene med 50 procent, mens det overordnede plastforbrug falder med hele 30 tons årligt.\nUanset om vores filtre benyttes i det private eller i industrien, så er det vores opgave at producere filtre, som sikrer det reneste og mest sikre indemiljø som muligt. Med de nye tiltag tager vi vores produktion i en mere bæredygtig retning, sikrer trygheden for vores kunder i endnu længere tid og reducerer vores aftryk på miljøet. Det er ”en ren win-win situation” for alle, siger Henrik Friis.\nI første omgang er det alle Danfilters bedst sælgende filtre, der går over til det nye design uden plastikramme. Men det er planen, at alle filtre på sigt skal produceres på denne måde.


SALAT MED BLÅ OST, VALNØDDER OG PÆRE –\nSALAT MED BLÅ OST, VALNØDDER OG PÆRE\nUh hvor er det blevet koldt i Aarhus. Om morgenen er det virkelig begyndt at føles som de der kolde, friske efterårsmorgener. På en måde at det meget hyggeligt og dejligt, og på en anden måde er det helt vildt forfærdeligt at al varmen virkelig er forbi. Laura er taget en tur til Kreta med kæresten + familie og det er varmt dernede, så hun brokker sig ikke!! En lille lækker salat til det, der nok også skal kaldes efterårsaftener, er denne her med blå ost, valnødder og skønne sprøde pærer toppet med lidt honning og avocado. Omkring vores fars sommerhus er der plukselv på diverse frugter og bær i løbet af året og sidste weekend var det tid for Clara Friis pærer. Det resulterede i en ordentligt pose med tilbage til Aarhus. De er altså bare hammer gode – helt friske fra træet og helt hårde, næsten ligesom sten – sådan kan vi bedst lide dem! Desuden er pærer og blåost virkelig gode venner og den blå ost er altså ikke så slem, når den spises med andet også ;)!\n1/2-1 hoved spidskål\nEvt lidt salat\nFlydende honning til toppen\nca. 100 gram blå ost (man kan komme lidt på toppen og lidt i en skål ved siden af, hvis ikke alle kan lide det)\nSkær spidskål fint ud og avocadoer i tern\nSkær pærer i skiver og fjern kernerne, hvis dette er nødvendigt\nHak valnødder og rist dem på en en tør pande, indtil de har fået en gylden farve\nKom spidskålen nederst i skålen og “pynt” derefter med avocado, pærer, valnødder og smuldret blå ost\nKom lidt flydende honning hen over salaten\n13 september, 2014\tby Twin Food


Fleksibel diplomuddannelse | VIA\nVil du tage en videreuddannelse på diplomniveau, men savner en uddannelse, der matcher lige netop dit kompetencebehov og profil? Så er et fleksibelt diplomforløb, hvor du selv sammensætter din uddannelse, måske det rette match.\nSpændende oplæg, diskussioner og litteratur har beriget mig med ny viden, som har skabt refleksioner og forandringer af min praksis. Gennem de skriftlige opgaver og afgangsprojektet fik jeg mulighed for at dykke ned i specifikke områder, som har min særlige interesse – det har både været personligt og fagligt berigende.\nPernille Karlsson, Mørke skole\nMed den fleksible diplomuddannelse kan du sammensætte din helt egen diplomuddannelse med fokus på lige netop de kompetencer og den profil, du har behov for at styrke. Det faglige udbytte afhænger selvfølgelig af den profil, du vælger.\nUddannelsen sammensætter du med moduler fra forskellige diplomuddannelser. Du kan fx kombinere moduler fra det pædagogiske felt med sundhedsfaglige diplommoduler eller moduler fra diplomuddannelsen i ledelse.\nMulighederne er talrige og valget er dit.\nEn fleksibel diplomuddannelse er på 60 ECTS point og svarer til ét års fuldtidsstudie.\nDu kan gennemføre uddannelsen som deltidsstuderende over flere år, dog maks. 6 år. På den måde kan du nemmere forene videreuddannelse, familieliv og karriere. Du kan også tage hele uddannelsen på ét år som fuldtidsstudie.\nEn fleksibel diplomuddannelse bygges op af en række moduler, hvor mindst 30 ECTS point, inklusiv afgangsprojektet, skal være inden for det samme faglige område. Derudover har du 30 ECTS point, hvor du frit kan vælge moduler fra andre uddannelser. Du kan ikke kombinere akademi- og diplomniveau.\nI en fleksibel diplomuddannelse er der ikke krav om, at du skal have bestemte obligatoriske moduler. Du kan derfor i princippet sammensætte en hel uddannelse kun med valgmoduler fra forskellige uddannelser.\nFor at gennemføre en fleksibel diplomuddannelse skal du, sammen med en studievejleder, udarbejde en personlig uddannelsesplan. I planen skriver du de enkelte moduler samt afgangsprojektet. Du kan først gå i gang med dit afgangsprojekt, når uddannelsesplanen er godkendt af en studievejleder.\nUddannelsens titel bliver ”Fleksibel diplomuddannelse” efterfulgt af betegnelsen for det faglige område du fordyber dig i. Du får ligeledes hjælp af studievejlederen til at udforme titlen som skrives i uddannelsesplanen.\nUddannelsesplanen koster 1.000 kr., og skemaet til uddannelsesplanen finder du længere nede på siden.\nEksamensvejledning - fleksible forløb.pdf\nPersonlig uddannelsesplan 2019.pdf\nHvis dit arbejde eller dine interesser spænder over flere forskellige områder, kan en fleksibel uddannelse være noget for dig. Hvis du for eksempel har ledelsesopgaver inden for det pædagogiske område, kan det muligvis være en idé at kombinere moduler både fra den pædagogiske diplomuddannelse og diplomuddannelsen i ledelse. Kontakt en studievejleder, hvis du er i tvivl om opbygningen af din fleksible uddannelse.\nDu skal have en relevant adgangsgivende uddannelse mindst på niveau med en erhvervsakademiuddannelse eller en relevant videregående voksenuddannelse (VVU).\nSamtidig skal du have mindst 2 års relevant erhvervserfaring efter endt uddannelse.


Dansk toiletkrænker anholdt i Australien – Ekstra Bladet\n5. feb. 2012 kl. 12:41\nDansk toiletkrænker anholdt i Australien\nEn 35-årig dansker er blevet anholdt af politiet for at filme tissetrængende kvinder på et australsk dametoilet\nDe australske kvinder fik sig noget af en overraskelse over at blive filmet, mens de var på potten. (Foto: Tuomas Marttila)\nEn 35-årig dansker risikerer øjensynligt enten bøde eller fængselsstraf, efter han i går blev taget på fersk gerning af australsk politi på et dametoilet i New South Wales i Australien.\nDanskeren var nemlig angiveligt i fuld gang med at filme de tilfældige kvinder og deres toiletbesøg med sin mobiltelefon - vel at mærke uden deres vidende og accept.\nDet oplyser politiet i New South Wales i en pressemeddelelse.\n- Omkring kl. 19.15 blev politiet tilkaldt til en campingplads i Katoomba efter henvendelser om en mand, der filmede kvinderne på toilettet på pladsen. Manden - en 35-årig dansker - blev arresteret på stedet og bragt til Katoomba Police Station, skriver politiet.\nLÆS OGSÅ: Dansker fik 30 år: Han kommer aldrig hjem igen\nDen 35-årige dansker blev i går aftes løsladt mod kaution, men skal allerede i morgen møde for den lokale dommer i Katoomba, hvor han står sigtet for 'at filme en person, mens vedkommende er i gang med en privat handling'.\nHos Udenrigsministeriets Borgerservice har man dog endnu ikke hørt om sagen.\n- Normalt bliver vi underrettet, når en dansk statsborger bliver anholdt i udlandet, men vi har endnu ikke kendskab til denne sag. Så derfor vil selvfølgelig undersøge sagen nærmere og rette henvendelse til de australske myndigheder, oplyser den vagthavende hos Udenrigsministeriets Borgerservice til ekstrabladet.dk.\nDet er i øvrigt anden gang på et par dage, at en dansk statsborger bliver sat i forbindelse med sexovertrædelser i udlandet. I fredags blev en 61-årig østjyde idømt hele 30 års fængsel for sexterror.


Køb Nilens Jord Mineral Bronzer 502 Satin 10 g.\nMineral Bronzer Satin fra Nilens Jord er en fast solpudder med gyldne toner og diskret glimmer, der sikrer huden en smuk, solbrun glød uanset årstid. Solpudderen har en let konsistens, som lægger sig pænt og jævnt på huden for et naturligt resultat.\nNilens Jord Mineral Bronzer Satin er baseret på et højt indhold af naturlige mineraler, heriblandt fra de knuste halvædelsten topaz og quartz, der aktivt arbejder med hudens egen balance samt giver huden en fantastisk naturlig og sund glød. Solpudderen indeholder ingen parfume eller animalske ingredienser, og er desuden mærket med det internationale stempel AllergyCertified, der betyder, at ingredienserne er hud- og allergivenlige.\nDrømmer du om en flot, naturlig glød året rundt, er Mineral Bronzer Satin fra Nilens Jord det helt rette valg for dig. Med denne solpudder tilfører du let huden lidt kulør og efterlades øjeblikkeligt med et smukt, sommerlækkert look. Solpudderens bløde konsistens sikrer dig et fint, ensartet resultat, der holder hele dagen.\nBrug Nilens Jord Mineral Bronzer Satin alene eller ovenpå din foretrukne foundation eller pudder. Påfør solpudderen i ansigtet med en bronzingbørste med fokus på panden, kindbenene og ved kæbelinjen. Som et tip kan solpudderen også lægges på kravebenene for en tydeligere markering af dem. Blend solpudderen godt ud for at undgå synlige linjer.\nDu anmelder: Nilens Jord Mineral Bronzer 502 Satin 10 g.


22/3 Oprydningstilbud - RENEE Center for rengøring\nPosted on 22. marts 2013 (22. august 2019) by admin\nVi har ryddet op og fundet mange gode tilbud frem – Lige fra neglebørster og ørepropper til gulvvaskemaskiner! Kig både på vores 20 kr. marked og under tilbud. Vi ved tilbudsvarer forsvinder meget hurtigt!\n28/2 PRISFALD – nu fast lav pris på mikrofiberklude12/4 renee.dk udvider – flere varer!


Helt vildt – skolerne i Odsherred fejrer naturvidenskabsfestivalen | Odsherred Kommune\nOprettet 28. september 2021 - 12.40 af kagfu\nOdsherreds skoler er en del af den nationale Naturvidenskabsfestival, der finder sted hvert år i uge 39. Et eksempel er Egebjerg Skole, SFO og børnehave, der i hele uge 39 er blevet ’standskole/-børnehave’ og rykker til det naturskønne område ved Sandskredet.\nNaturvidenskabsfestival er en national festival, som har til formål at skabe engagerende oplevelser med science blandt børn og unge. Festivalen finder sted hvert år i uge 39 og har over 150.000 deltagende børn. Årets tema er ’Helt vildt’, og handler om den vilde natur, biodiversitet og naturoplevelser.\nI år deltager bl.a. Egebjerg Skole, SFO og børnehave, der hele ugen rykker til det naturskønne område Sandskredet på Egebjerg halvøen. Egebjerg Skole er i forvejen udeskole og er en ’Geoparkskole’, hvor Odsherreds unikke landskab, natur og kulturhistorie indgår som en integreret del af børnenes hverdag.\nMan lærer gennem nysgerrighed og at undersøge selv\nFor pædagogerne i SFO’en Lone Jensen og Stine Ravn Nielsen er ugen med børnene ved strand og i skov en gylden mulighed for at styrke deres viden om og interesse for naturvidenskab, dyr og biologi. Men måske endnu vigtigere: at børnene er i naturen mens de undersøger, sanser og oplever den:\n”Den bedste måde at lære og forstå nye ting på er, at man undersøger dem selv. Med det her forløb stimulerer vi børnenes undren, nysgerrighed og lysten til selv at finde svar. De kommer helt tæt på naturen på stranden, og danner erfaringer med strandens liv,” fortæller Lone,\n”Mens børnene er i ’strand-SFO’ og laver vi en masse spændende aktiviteter, som stimulerer nysgerrigheden om naturen. Børnene kommer bl.a. til at undersøge livet på stranden, væve, stave, lave lygter, snitte, fiske, digte historier, fange smådyr, lave rollespil, yoga, leg og hygge,” siger Stine.\nStrandbørnehave en den af strandens liv\nEgebjerg Børnehaves børn er ligeledes på stranden ved Sandskredet hele ugen. For børnehaveleder Stine Heskiassen er målet med Naturvidenskabsfestivalen at børnene gennem leg og sjove aktiviteter udvider deres verden. Ved at være en del af strandens liv og bruger forskellige sanser, erfaringer, forforståelse, nysgerrighed, danner ny børnene viden og erfaringer.\n”Vi har forberedt en lang række spændende aktiviteter i og med naturen. Børnene kommer bl.a. til at fiske med net og stang, fange smådyr, undersøge sten på stranden, samle ting og bygge med naturmaterialer, tage på strandskattejagt og digte historier om oplevelser på stranden. Vi skal bruge vores viden, skabe ny viden, nye erfaringer, bruge vores sanser, ” siger Stine Heskiassen.\nMere om Egebjerg skole, SFO og børnehaves uge ved Sandskredet\nEgebjerg SFO og børnehave har modtaget i alt 30.000 kr. fra Naturvidenskabsfestivalens pulje\nBørnehavebørnene er ved Sandskredet hele dagen, mens skolebørnene fra 0.-6. klasse er med fra kl. 12 – hvor skolen fortsætter og siden afløses af Klub og SFO\nEksempler på planlagte børnehaveaktiviteter:\nSten på stranden, forskellige i farver, former, vægt samt bestemmelse af dem. hvad kan vi brug sten til\nFiske med net og stang, opleve hvad havet indeholder f.eks. smådyr og tang\nFange smådyr på stranden\nSamle ting på stranden til brug til kreative processer\nBestemmelse af ting på stranden og i vandet\nBygge med naturmaterialer på strandbredden\nHistoriedigtning om oplevelser på stranden og lave ting til fortællingerne\nStranden skal udforskes med brugen af sanser og leg (sejle med små både i vandet og lave kanaler mm.)\nStrandskattejagt (kan vi finde de forskellige ting?)\nVindmøller i papir (arbejde med blæst)\nVand ved stranden og undersøgelse af stranden herunder dyrene, livet, vand, sand\nMandag eftermiddag og onsdag i uge 39 kommer der en naturvejleder fra Odsherred kommune og er med på stranden for at lave aktiviteter for børnene\nDu kan læse mere på Naturvidenskabsfestivalens hjemmeside\nPubliceret 28. september 2021 - 12.40


» Billig Glyptoteket Köpenhamn » Fri fragt\nEn del internet foretagender yder i øjeblikket en lang række forskellige leveringsmetoder. Den mest anvendte er nu om stunder pakkeshops, hvor du selv afhenter de bestilte produkter lige når det passer dig. Løsningen er jo vældig smart, og ofte tilmed den mest betalelige fragttype ved køb af Glyptoteket Köpenhamn.\nDu kan endvidere forsøge at få det leveret til din bopæl eller ud til dit arbejdes adresse. Metoden bliver jævnligt en tak mindre prisbillig, men til gengæld yderst praktisk. Den mest prisbevidste mulighed for fragt vil dog altid vise sig at være selv at hente produkterne, hvilket forudsætter at du har bopæl med kort afstand til e-handlens arbejdslager.\nFragttiden på er jo meget central i tilfælde af at man mangler produkterne med det samme, og herved er det naturligvis passende at du tjekker tidshorisonten for levering på den respektive vare.\nEn hel del internet handler stiller udsigt til levering på blot en enkelt hverdag på en lang række varenumre, eksempelvis Glyptoteket Köpenhamn, men som ikke desto mindre tager udgangspunkt i at bestillingen køres igennem forinden et fast tidspunkt, så de har udsigt til at kunne nå at få varerne afsted forud for at de pakkeansatte har fri.\nNogle enkelte online forhandlere præsterer gebyrfri levering, men i de fleste tilfælde forudsætter det at man indkøber for en fastsat pris. Derudover skulle du vælge den mest betalelige form for fragt, som mange gange – uanset om du befinder sig ved Helsingør, Vordingborg eller Assens – er at få fragtmanden til at levere varerne til et afhentningssted.\nDet er jo temmelig fleksibelt for købere at prissammenligne på forskellige firmaer på nettet, og med det motiv har masser af online varehuse været tvunget til at sænke priserne på produkterne – til børn, og tillige også til voksne – markant, og endda nogle gange præstere fri fragt.\nDet kan stadigvæk vise sig gunstigt at inspicere diverse forhandlere på nettet efter tilbud på Glyptoteket Köpenhamn inden du køber, således at man er sikret at opnå den bedste pris.\nMan skal ikke desto mindre være opmærksom på, at ifald en online butik afsætter deres varer til salg for en pris der er besynderligt beskeden, burde det i nogle tilfælde være et kendetegn på en uægte netbutik. Køb med betalingskort er på den anden side indbefattet af en retningslinje, der støtter os imod svindlende e-handler.\nVi slår generelt et slag for køb med gængse betalingskort eller betalinger med mobilen. Som alternativ kunne du drage nytte af en afdragsløsning fra fx ViaBill, ifald du hellere vil finansiere pengene over flere uger.\nInden nogen bestiller hos en netshop burde man reelt løbe igennem e-shoppens forretningsbetingelser, dog er det naturligvis ikke videre spændende.\nEt alternativ kan være at efterse om internet firmaet er medlem af e-mærket, hvilket bør være en angivelse af at e-handlen overholder de danske love, tillige med at online forretningen lejlighedsvis vurderes af jurister der har den nødvendige knowhow om retningslinjerne. Derudover giver det dig lejlighed til en håndsrækning, for så vidt du forvoldes udfordringer med din handel.\nForuden dette anbefaler vi at køberen er sat ind i de mest relevante regler der har indvirkning på bestillingen, som eksempelvis den returneringsret virksomheden tilbyder. I den forbindelse er det på samme måde vigtigt, at man til enhver tid opbevarer ens faktura e-mail, så man senere vil kunne vidne om sin bestilling af Glyptoteket Köpenhamn, uanset om du søger produkter til en voksen eller et barn.\nTrustpilot indebærer de facto fremragende muligheder for at evaluere adskillige eksisterende konsumenters vurderinger og derved anbefales det, at du bliver klogere på internet butikkens ratings af Glyptoteket Köpenhamn før du færdiggør din shopping.\nFacebook tilbyder dig for øvrigt stort set fantastiske chancer for at få indblik i e-shoppens troværdighed. Her ser vi faktisk internet handler som tilbyder kunderne at nedfælde en anmeldelse af deres køb, hvilket på samme måde må benyttes til at afveje kundetilfredsheden.\nDenne hjemmeside er annoncefinansieret. Vi har samarbejder med utallige e-butikker hvori vi annoncerer forretningernes varer, og får kommission om en af de besøgende på vores side fuldfører et indkøb.\nOplysninger om produkter og online butikker ajourføres ofte, men vi påtager os ikke ansvaret for reguleringer der måtte være udført efter at vi senest opdaterede hjemmesidens oplysninger.


The life of Bella - 1D - 8 - Movellas\n~~~ Bella's synsvinkel ~~~\nJeg åbner dørene og går ind. Der er stille på gangene, hvilket undre mig, da timen ikke er begyndt endnu. Jeg drejer ind på den anden gang og går hen mod lokalet. "Bella" råber en stemme bag mig og Ariana kommer op ved siden af mig. "Jeg er blevet kærester med Liam" siger hun og jeg smiler. "Hvornår skete det?" Spørger jeg og hun smiler. "I forgårs" siger hun og jeg rynker panden. "Hvorfor har jeg så først fået det afvide nu?" Spørger jeg og kigger på hende. "Fordi du var sammen med Zayn i forgårs og igår" siger hun stille og jeg fugter mine læber. "Oh" jeg kigger ned i jorden og synker en klump. "Angående Zayn" begynder hun og jeg kigger på hende. Hun åbner munden for at sige noget og nogen griber fat om mig. Jeg skriger og griner bagefter, da jeg tænker på at det bare er Zayn. "Zayn" siger jeg og vender rundt. Han griner og krammer mig. Jeg kigger på Ariana, der kigger væk. Liam kommer herhen og giver hende et hurtigt kys. "Fik du snakket med Harry?" Spørger jeg og kigger tilbage på Zayn. Han synker en klump og nikker. "Hvad sagde han?" Spørger jeg og smiler forsigtigt. "Ikke rigtig noget" siger han og smiler. Jeg nikker og kigger rundt. Harry kommer gående imod os og jeg slipper Zayn. "Harry kan vi optage på filmen idag?" Spørger jeg og han kigger på mig. Han kigger hen på Zayn og tilbage på mig. "Ja" siger han og smiler. Jeg gengælder hans smil og fugter mine læber.\n"Okay, nu mangler vi bare kys scenen" siger han og kigger på mig. Jeg nikker og kigger på ham. Vi havde lavet scenen om til at han skulle skrotte mig også komme tilbage til mig og kysse mig. "Skal vi gå igang?" Spørger han og jeg nikker. Vi rejser os op og går ud i haven, hvor jeg stiller kameraet op, mens Harry går hen på sin plads. Jeg sætter timer på kameraet og skynder mig hen til ham. Der lyder et bip, hvilket signalere at optagelsen er igang. Jeg går fremad og styrter hen mod hoveddøren. Jeg hulker og Harry griber fat i mig. Han vender mig rundt og jeg kigger på ham. "Mandy vent" siger han og jeg ryster på hovedet. "Lad mig være Jake" siger jeg og ryster mig fri, men han griber fat i mig igen og rykker mig tættere på. "Klar" hvisker han og jeg blinker, hvilket gør at han kysser mig. Jeg spærre øjnene op, men slapper bagefter af. Han kysser mig igen og jeg tager hænderne om hans nakke. Jeg rykker mig og smiler forsigtigt. "Jeg er så ked af det" hvisker han og jeg ryster på hovedet. "Det er lige meget" siger jeg og kysser ham igen. Han smiler og jeg går hen til kameraet og slukker. "Så skal vi bare redigere i det imorgen" siger jeg og han nikker. Han står stadig der og jeg kigger på ham. "Vi ses Harry" griner jeg og han nikker, med et smil. "Vi ses imorgen" siger han og vender rundt.\nJeg smiler for mig selv og kigger op. Jeg er ved at være hjemme og jeg bider mig selv i læben. Nogen kommer op ved siden af mig og jeg kigger forskrækket til siden. Det er Zayn og jeg ånder lettet ud. "Hvordan blev kysse scenen?" Spørger han og jeg kigger på ham. "Fint" siger jeg og han nikker. "Var det underligt?" Spørger han og jeg kigger væk. "Hvorfor?" Spørger jeg og kigger på ham. "Fordi er sådan næsten kærester med Bella?" Siger han og jeg stopper op. "Hvad?" Spørger jeg og stirre på ham. Han stopper op og kigger på mig. "Men jeg har tænkt mig at droppe hende" siger han og jeg sukker. "Fordi jeg er ikke over Cecilie" hvisker han og jeg synker en klump. "Og jeg fortjener ikke Bella" fortsætter han og jeg kigger væk. "Så når hun er ked af det og ude af den, skal du være der for hende" siger han og jeg kigger på ham. Han smiler forsigtigt og jeg fugter mine læber. "Er du sikker på at du vil gøre det her?" Spørger jeg og han nikker. "Helt sikker" siger han og smiler.


Kend din folketingspolitiker: Han synes, at samfundets største problem er, at presset på friheden er så stort. Og så irriterer platugler, der prøver at score billige point ved at være unfair over for andre i Folketinget ham »ret så kraftigt«. Kom tættere på Liberal Alliances Henrik Dahl.\nLiberal Alliances Henrik Dahl. (Foto: Ólafur Steinar Gestsson/Scanpix 2016)\nI dag kan du komme tæt på Liberal Alliances Henrik Dahl.\n»En god dag er en dag, hvor man får noget fra hånden. Det kan være et lovforslag, man skal fremlægge. Eller en artikel, man skal have afleveret. Eller et panel, man skal sidde i. På gode dage bliver man færdig med tingene. I en kvalitet, man er tilfreds med.«\n»Jeg føler mig egentlig ikke særlig magtfuld. Der er så mange ting, man ikke må for de internationale aftaler og for de allerede indgåede forlig og for regeringen og dens embedsmænd – for slet ikke at tale om gruppeflertallet og partiledelsen.«\n»Jeg ser op til alle politikere, der kan hæve sig over det almindelige ævl og kævl og træffe nogle langsigtede beslutninger, der giver borgerne en bedre hverdag.«\n»Jeg bliver sjældent rasende i egentlig forstand. Men ”platugler”, der prøver at score billige point ved at være unfair over for os andre i Folketinget, irriterer mig da ret så kraftigt.«\n»Så ville jeg nok gå tilbage til at skrive bøger igen. Der er jo stof nok til adskillige i ens hverdag på Christiansborg.«\n»Jeg tror, det var da vores retsordfører blev forhindret, og jeg med ret kort varsel fik lov til at klare 2. og 3. behandlingen af den første pakke med stramninger af udlændingeloven i ’15. Hold da op, hvor mindretalspartierne var sure. Og jeg havde kun cirka tre måneders rutine i Folketinget.«\n»Det kommer fra mit barndomshjem – og navnlig min far – at man skal skabe sig holdninger. Og helst nogle velbegrundede af slagsen.«\n»Sådan kan man ikke stille det op. Romaner kan ikke rangordnes på den samme liste som fagbøger. Men en af dem, jeg lige nu finder mest inspirerende, er »Den herskende klasse« af Jørgen S. Dich.«\n»Jeg ville give dem tilbage til borgerne i form af skattelettelser.«\n»Det ved jeg ikke. Mit liv. Og så falder jeg i søvn. Rart, det er så kedeligt.«\n»Gymnasiereformen – som jeg forhandlede for LA sammen med Merete Riisager.«\n»Der er flere. Men lad os tage Jacob Mark (SF). Men Mattias Tesfaye (S) er også god.«\n»Hvis jeg vidste det, sad jeg nok ikke på næstbagerste række, plads 86. Så sad jeg nok i Statsministeriet. Samfundets største problem er, at presset på friheden er så stort. Men det kommer mange steder fra – så der er ikke kun en løsning.«\n»Det ærgrer mig grænseløst, at vi ikke kunne få de store besparelser på universiteterne forhandlet ud af Finansloven for ’16. Omprioriteringsbidraget synes jeg ikke er så problematisk. Det er en meget god øvelse for alle ledelser at kigge på deres omkostninger i ny og næ.«\n»Da jeg blev far – alle tre gange.«\n»Pseudodiskussioner, der ikke har nogen bund i virkeligheden. For eksempel er ulighed ikke et påtrængende problem i det danske samfund. Ligesom råstofmangel heller ikke er det. Der er ikke mangel på nogen kritiske råstoffer – og kommer det ikke i den del af fremtiden, vi kan have en fornuftig mening om. Her savner jeg i den grad en kritisk presse.«\n»Risikoen for at vi ikke kan kontrollere de illiberale kræfter i Europa, der vil de liberale samfundsordener til livs.«